CELEX: 62021CN0346
Language: fi
Date: 2021-06-04 00:00:00
Title: Asia C-346/21: Ennakkoratkaisupyyntö, jonka Tribunal da Relação do Porto (Portugali) on esittänyt 4.6.2021 – ING Luxemburg SA v. VX

20.9.2021   
            
            
               FI
            
            
               Euroopan unionin virallinen lehti
            
            
               C 382/13
            
         
      Ennakkoratkaisupyyntö, jonka Tribunal da Relação do Porto (Portugali) on esittänyt 4.6.2021 – ING Luxemburg SA v. VX
      (Asia C-346/21)
      (2021/C 382/16)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal da Relação do Porto
      
         Pääasian asianosaiset
      
      
         Valittaja: ING Luxemburg SA
      
         Vastapuoli: VX
      
         Ennakkoratkaisukysymykset
      
      
                  1)
               
               
                  Voidaanko asetuksen (EY) N:o 1393/2007 (1) 8 artiklaa tulkita siten, että kanteen tiedoksianto toiseen jäsenvaltioon sijoittautuneelle yhtiölle kirjatulla kirjeellä ilman, että käytetään asetuksen N:o 1393/2007 liitteessä II olevaa vakiolomaketta, katsotaan päteväksi nyt käsiteltävän asian olosuhteissa?
               
            
                  2)
               
               
                  Voidaanko asetusta (EY) N:o 1393/2007 ja sen taustalla olevia unionin oikeusperiaatteita tulkita siten, että ne ovat esteenä Portugalin siviiliprosessilain 191 §:n 2 momentin soveltamiselle nyt käsiteltävässä asiassa siltä osin kuin kyseisessä säännöksessä säädetään, että kanteen tiedoksiannon pätemättömyyteen on vedottava tietyssä määräajassa (josta on ilmoitettu riitauttamista varten)?
               
            
         (1)  Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa (asiakirjojen tiedoksianto) ja neuvoston asetuksen (EY) N:o 1348/2000 kumoamisesta 13.11.2007 annettu Euroopan parlamentin ja neuvoston asetus (EY) N:o 1393/2007 (EUVL 2007, L 324, s. 79).